stanford-oval/wikipedia huggingface dataset:
טום מק'קול
הערות שוליים

1 2  Thoele, Mike (November 24, 1974). "Young Tom McCall". Eugene Register-Guard, Emerald Empire. (Oregon). p. 12.
↑  Swarthout, John M. (December 1954). "The 1954 Election in Oregon". The Western Political Quarterly. 7 (4): 620–625.
↑  Tom McCall Letter Regarding the Oregon Committee on Migrant Affairs
↑  Henkils, Mark (March 21, 2016). "Beverage Container Act (Bottle Bill)". The Oregon Encyclopedia. Oregon Historical Society.
↑  Wentz, Patty (April 15, 1998). "Blue Ribbon Blues". Willamette Week. Archived from the original on August 10, 2007.
↑  Mark S. Brocker, Coming Home to Earth, Wipf and Stock Publishers, 2016, p. 7.
↑  "The Vortex Baptism" by Matt Love
↑  "Legion convention opens under watchful scrutiny". The Bulletin. (Bend, Oregon). UPI. August 28, 1970. p. 1.
↑  "Vortex I". The Oregon Encyclopedia
↑  Bulletin, Gary A. WarnerThe. "How a 1971 fishing trip helped make Kate Brown governor". The Bulletin.
↑  Cogswell, Phil (1978-05-23). "Oregon's McCall in Stiff Test". Washington Post.
↑  William G. Robbins, Landscapes of Conflict: The Oregon Story, 1940-2000, University of Washington Press, 2009, pp. 299-300.
↑  SB 333 :: Oregon Legislature Bill Tracker - Your Government
| --- | --- |
בקרת זהויות :  GND: 1194034993  LCCN: n78039982  SNAC: w64t79cn  VIAF: 33255994   WorldCat (עם VIAF): 33255994 
מק'קול קורא לאורה של עששית כצעד למשיכת תשומת הלב למשבר האנרגיה העולמי, 1973.
מק'קול בביקור ביער הלאומי סיוסלאו.
פסלו של מק'קול בפארק גדת הנהר בסיילם
יוסף קורח

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1913 ה'תרע"ג צנעא, תימן 
 פטירה:  21 בנובמבר 1990 (בגיל 77 בערך) ד' בכסלו ה'תשנ"א 
 תקופת הפעילות:  ? – 21 בנובמבר 1990 
 
הרב יוסף קורח (ה'תרע"ג, 1913 - ד' בכסלו ה'תשנ"א, 21 בנובמבר 1990) היה מרבני קהילת צנעא שבתימן. הרב יוסף השתייך לזרם הדרדעים.
ביוגרפיה

נולד בצנעא לרב שלום קורח. הוא נינו של הרב חיים קורח.
למד תורה מאביו ומהרב יחיא אביץ'. כמו אביו, היה תלמידו של הרב יחיא קאפח. לפרנסתו היה מלמד תינוקות. היה ממקימי בית הספר בצנעא והתמנה לסגן מנהל בו. לימד את תלמידיו מוסר ודרך ארץ, כתיבה ועוד.
הרב יוסף נתמנה כרב בית הכנסת בית אלכסאר במקומו של הרב סעיד צאלח שעלה לארץ ישראל.
היה עסקן ציבור וסייע להצלת ילדים מ"גזירת היתומים". שימש כמזכיר הוועד לעזרת עניי תימן, שנתמך על ידי התאחדות התימנים בישראל.
הרב קורח חיבר בילדותו אזהרות לפי מנין המצוות של הרמב"ם. לאחר שנודע לו שהרב יוסף קאפח מחבר גם הוא אזהרות כתב:
ואמינא לפעלא טבא יישר, קנאת סופרים תרבה חכמה, ומזלא דבי תרי עדיף, טובים השניים מן האחד, ומי יתן כל עם ה' נביאים... ולא ליטול את השם כיונתי, כי אם זה לעומת זה ערכתי, ואלו ואלו דברי אלהים חיים אמרתי, ואם רבים אחרים יעשו כזה, מה טוב ומה נעים על זה, מה שביד זה אינו ביד זה...
עלה לישראל והתיישב ברמת עמידר שברמת גן. היה רב השכונה התימני. שלח את ילדיו לחינוך חרדי.
נודע כדרשן וכמנחיל תורת השירה של יהודי תימן בציבור. נפטר בד' בכסלו ה'תשנ"א, 1990.
בשנת ה'תשנ"ד הוציא בנו הרב פנחס קורח ספר "ענף עץ אבות" לזכרו, בו בין השאר הוציא לאור את כתבי אביו.
חיבוריו

כל החיבורים הנזכרים נדפסו בספר "ענף עץ אבות" לזכרו, לצד חיבורי אבותיו:
דברי יוסף - דרשות על התורה
אמרי יוסף - 77 שאלות ותשובות בהלכה
שירת יוסף - כ-25 שירים שכתב בצעירותו [שאר השירים שכתב אבדו]
אזהרות כפי דעת הרמב"ם
בניו

הרב פנחס קורח, רב קהילת שערי הלכה בבני ברק
הרב עזרא קורח, תלמיד חכם, מתרגם פירוש המשניות לרמב"ם מערבית [הוצאת מכון המאור].
הרב שלום קורח, מגיד שעורים במודיעין עילית[דרושה הבהרה]
לקריאה נוספת

אדם בן נון (עורך), תהודה 39 - כתב עת למורשת יהדות תימן, מוקדש לזכרו של הרב יוסף קורח, נתניה תשפ"א (2020)
הערות שוליים

↑  אדם בן נון, בית הספר החדש בתקופה האחרונה בצנעא, תהודה 39, אדם בן נון, תשפ"א (2020), עמ' 9-48
↑  אדם בן נון, הרב יוסף קורח - איש למען העדה, תהודה 39, אדם בן נון, עמ' 49-118
↑  ראו שו"ת אמרי יוסף סימן נ"ג.
| --- | --- |
בקרת זהויות :  NLI: 987007525173005171  VIAF: 308278493   WorldCat (עם VIAF): 308278493
יאקו הינטיקה

| --- | --- |

 לידה:  12 בינואר 1929 ונטה, פינלנד 
 פטירה:  12 באוגוסט 2015 (בגיל 86) פורבו, פינלנד 
 שם לידה:  Kaarlo Jaakko Juhani Hintikka 
 מקום לימודים:  אוניברסיטת הלסינקי 
 מנחה לדוקטורט:  גאורג הנריק פון רייט 
 מוסדות:  אוניברסיטת המדינה של פלורידה  אוניברסיטת בוסטון 
 מונחה לדוקטורט:  Maaret Karttunen, John Symons, Besim Karakadilar, Barry Loewer, Raimo Tuomela, Dimitri Constant, Risto Hilpinen, Juhani Pietarinen, Gabriel Sandu, Veikko Rantala 
 זרם:  פילוסופיה אנליטית 
 תחומי עניין:  לוגיקה 
 עיסוק:  פילוסוף, מרצה באוניברסיטה 
 מדינה:  פינלנד 
 פרסים והוקרה:  מפקד דרגה ראשונה במסדר האריה של פינלנד (1987) פרס ברווייז (2010) מפקד במסדר האריה של פינלנד (1966) פרס רולף שוק ללוגיקה ופילוסופיה (2005) מפקד הצלב הגדול של מסדר האריה של פינלנד מלגת גוגנהיים 
 
יאקו הינטיקה ב-2013
יאקו הינטיקה (בפינית: Kaarlo Jaakko Juhani Hintikka; ‏22 בינואר 1929 - 12 באוגוסט 2015) היה פילוסוף ולוגיקן פיני.
קורות חיים

הינטיקה נולד בעיר ונטה בדרום פינלנד. הוא סיים דוקטורט בפילוסופיה באוניברסיטת הלסינקי. במהלך הקריירה האקדמית לימד באוניברסיטת הרווארד (1959-1956), אוניברסיטת הלסינקי, האקדמיה הפינית, אוניברסיטת המדינה של פלורידה, אוניברסיטת סטנפורד ואוניברסיטת בוסטון.
הינטיקה פרסם למעלה מ-300 מאמרים אקדמיים ויותר מ-30 ספרים. עיקר תרומותיו בשטח הפילוסופיה הן בתחומים: לוגיקה מתמטית, לוגיקה פילוסופית, פילוסופיה של המתמטיקה, תורת ההכרה, פילוסופיה של הלשון ופילוסופיה של המדע. חיבוריו התפרסמו בשפות רבות בעולם. בעיני רבים הוא נחשב למייסד הלוגיקה האפיסטמית, תת-תחום של לוגיקה מודלית, העוסק בחקר הלוגיקה באפיסטמולוגיה. בעשורים האחרונים לחייו עסק בסמנטיקת משחקים (Game semantics).
בשנים 2002-1962 הינטיקה ערך את כתב העת Synthese ושימש כיועץ עריכה ליותר מעשרה כתבי עת פילוסופיים. הוא שימש כסגן הנשיא הראשון של ההתאחדות הבינלאומית לחברות פילוסופיות (בצרפתית: Fédération Internationale des Sociétés de Philosophie), כסגן נשיא המכון הבינלאומי לפילוסופיה, וכחבר בארגונים פילוסופיים נוספים.
בשנת 2005 זכה בפרס רולף שוק בלוגיקה ופילוסופיה "על תרומותיו החלוציות לניתוח הלוגי של מושגים מודליים, במיוחד מושגי הידע והאמונה".
ספריו

Socratic Epistemology; Explorations of Knowledge-Seeking by Questioning ISBN 9780521616515
The Philosophy of Mathematics ISBN 0-1987-5011-0
The Principles of Mathematics Revisited ISBN 0-521-62498-3
Paradigms for Language Theory and Other Essays ISBN 0-7923-4780-3
Lingua Universalis vs Calculus Ratiocinator ISBN 0-7923-4246-1
Inquiry as Inquiry: A Logic of Scientific Discovery ISBN 0-7923-5477-X
Language, Truth and Logic in Mathematics ISBN 0-7923-4766-8
Ludwig Wittgenstein: Half-Truths and One-and-a-Half-Truths ISBN 0-7923-4091-4
Analyses of Aristotle ISBN 1-4020-2040-6
The Logic of Epistemology and the Epistemology of Logic ISBN 0-7923-0040-8
ספרים על הגותו

Auxier, R.E., and Hahn, L., eds., 2006. The Philosophy of Jaakko Hintikka (The Library of Living Philosophers). Open Court. Includes a complete bibliography of Hintikka's publications. ISBN 0812694627
Bogdan, Radu, ed., 1987 Jaakko Hintikka, Kluwer Academic Publishers ISBN 9027724024
Daniel Kolak, 2001 On Hintikka, Wadsworth ISBN 0-534-58389-X
Daniel Kolak and John Symons, eds., 2004 Quantifiers, Questions and Quantum Physics: Essays on the Philosophy of Jaakko Hintikka Springer ISBN 1-4020-3210-2
אברהם צבי בראון (ערך והקדים מבואות), מבחר טקסטים פילוסופיים - מפארמנידס עד הוגי ימינו : מקראה באונטולוגיה, ירושלים: הוצאת מאגנס, 1995.
יונה ירוקה אפריקנית

| יונה ירוקה אפריקנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יונאים
תת־סדרה:: תרופודה
משפחה:: יוניים
סוג:: יונה ירוקה
מין:: יונה ירוקה אפריקנית
שם מדעי
 Treron calvus ‏טמינק, 1811

יונה ירוקה אפריקנית (שם מדעי: Treron calvus) היא עוף ממשפחת היוניים החיה ביערות הטרופיים של אפריקה וניזונה בעיקר מפירות.
אורך היונה הירוקה 25–28 ס"מ ומשקלה 160–285 גרם בזכרים ו-225-130 גרם בנקבות. כשמה כן היא ירוקה בצבעה עם מקור גדול בצבע אפור-אדום וכנפיים בצבע ירוק זית-סגלגל. הרגליים כתומות והעיניים שחורות ובעלות סימון דק עליהם.
יונים אלה חיות בטבע ב:אנגולה, בנין, בוצוואנה, בורקינה פאסו, בורונדי, דרום אפריקה, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, הרפובליקה של קונגו, חוף השנהב, גינאה המשוונית, אתיופיה, גבון, גמביה, גאנה, גינאה, גינאה ביסאו, קניה, ליבריה, מלאווי, מאלי, מאורטניה, מוזמביק, נמיביה, ניז'ר, ניגריה, רואנדה, סאו טומה ופרינסיפה, סנגל, סיירה לאון, סווזילנד, טנזניה, טוגו, אוגנדה, זמביה וזימבבואה.
הן חיות בסוואנות מיוערות ויערות גשם וניזונות מעצי פירות שונים: עצי פיקוס שונים כמו השקמה והתאנה וכן צמחי קסין (Cassine), הצמח מהמין Pappea capensis, פירות שיזף ופירות Diospyros. הן ניזונות גם מפירות שסק ותותי עץ ואפילו מנבלות. יונים אלה לא נודדות רחוק והן מקננות על עצים גדולים. הן נטרפות על ידי עופות דורסים, נחשים וחתולים.
תת-מינים:
Treron calvus calvus
Treron calvus ansorgei
Treron calvus brevicera
Treron calvus chobiensis
Treron calvus clayi
Treron calvus damarensis
Treron calvus delalandii
Treron calvus gibberifrons
Treron calvus glauca
Treron calvus granti
Treron calvus granviki
Treron calvus nudirostris
Treron calvus orientalis
Treron calvus poensis
Treron calvus salvadorii
Treron calvus schalowi
Treron calvus sharpei
Treron calvus uellensis
Treron calvus virescens
Treron calvus vylderi
Treron calvus wakefieldii
הערות שוליים

↑  יונה ירוקה אפריקנית באתר הרשימה האדומה של IUCN
יחסי אלג'יריה–נורווגיה

| יחסי אלג'יריה–נורווגיה |
| --- | --- |
אלג'יריה: נורווגיה


אלג'יריה: נורווגיה
שטח (בקילומטר רבוע)
2,381,740: 323,802
אוכלוסייה
46,970,063: 5,588,322
תמ"ג (במיליוני דולרים)
239,899: 485,513
תמ"ג לנפש (בדולרים)
5,107: 86,880
משטר
דמוקרטיה חצי נשיאותית: מונרכיה חוקתית

יחסי אלג'יריה–נורווגיה מתייחסים ליחסים הבילטרליים בין אלג'יריה לנורווגיה. לאלג'יריה יש שגרירות באוסלו, ולנורווגיה יש שגרירות באלג'יר.
ב-1979 היו לנורווגיה כוונות שלא מומשו לפתוח שגרירות באלג'יריה. במקום זאת, נורווגיה הקימה מאוחר יותר שגרירות בתוניסיה כדי להקל על הסכמי אוסלו.
שגרירות אלג'יריה באוסלו
בעשור הראשון של המאה ה-21 רצתה אלג'יריה לקנות מוצרים מהתעשייה הצבאית של נורווגיה. משרד החוץ של נורווגיה סירב לכך שלוש פעמים, ב-2004, 2007 ו-2008, עד שהסכים לכך ב-2011. ב-2013, משבר בני הערובה באתר הגז עין אמנאס גרם להרג של 5 אזרחים נורווגים. נורווגיה הציעה לשלוח כוחות מיוחדים לאלג'יריה כדי לחסל את התוקפים, אך אלג'יריה סירבה.
יחסי אלג'יריה–מונטנגרו

| יחסי אלג'יריה–מונטנגרו |
| --- | --- |
אלג'יריה: מונטנגרו


אלג'יריה: מונטנגרו
שטח (בקילומטר רבוע)
2,381,740: 13,812
אוכלוסייה
46,970,063: 637,024
תמ"ג (במיליוני דולרים)
239,899: 7,405
תמ"ג לנפש (בדולרים)
5,107: 11,624
משטר
דמוקרטיה סמי-נשיאותית: רפובליקה

יחסי אלג'יריה–מונטנגרו הם היחסים הדיפלומטיים הרשמיים בין הרפובליקה האלג'יראית הדמוקרטית העממית ובין רפובליקת מונטנגרו.
היסטוריה

הרפובליקה האלג'יראית הדמוקרטית העממית הכירה בעצמאותה של מונטנגרו ב-20 ביוני 2006. היחסים הדיפלומטיים הרשמיים שבין שתי מדינות אלו כוננו לראשונה בתאריך 24 בספטמבר 2007. הביקור רם הדרג הראשון בהיסטוריה של היחסים הדו-צדדיים התקיים ב-28 בספטמבר 2009 כאשר שר האנרגיה והכרייה של אלג'יריה, חקיב חליל, ביקר במונטנגרו למשך יומיים.
הסחר בין שתי המדינות הוא זניח וגם התיירות אינה מהווה חלק הארי ביחסים שבין שתי המדינות.
נציגויות דיפלומטיות

מונטנגרו אינה מיוצגת באלג'יריה, הן בדרג השגרירות והן בדרג הקונסולרי.
אלג'יריה אינה מיוצגת במונטנגרו, הן בדרג השגרירות והן בדרג הקונסולרי. אלג'יריה מחזיקה שגריר לא תושב המיועד למונטנגרו ומקום מושבו בבלגרד שבסרביה הסמוכה.
טום מלינובסקי

טום פ. מלינובסקי (באנגלית: Tom P. Malinowski; נולד ב-23 בספטמבר 1965) הוא פוליטיקאי ודיפלומט אמריקאי, שכיהן כחבר בית הנבחרים של ארצות הברית מטעם מחוז הקונגרס השביעי של מדינת ניו ג'רזי. מלינובסקי, איש המפלגה הדמוקרטית, כיהן טרם היבחרו לקונגרס כעוזר מזכיר המדינה של ארצות הברית לענייני דמוקרטיה, זכויות אדם ועבודה בממשלו של ברק אובמה. מלינובסקי נבחר לראשונה לבית הנבחרים בבחירות 2018, כאשר ניצח את חבר בית הנבחרים המכהן מטעם המפלגה הרפובליקנית לאונרד לאנס.
ביוגרפיה > ראשית דרכו וקריירה מוקדמת

מלינובסקי נולד בעיר סלופסק (Słupsk) שבצפון פולין, והתגורר בעיירה ברווינוב שבמזוביה עד שעזב את פולין בגיל שש עם אמו, יואנה, שנישאה לעיתונאי האמריקאי בלייר קלארק (אנ'). הוא גדל בפרינסטון שבניו ג'רזי, וסיים את לימודיו בבית הספר התיכון פרינסטון ב-1983, שם כתב בעיתון בית הספר שנקרא "The Tower" ומאוחר יותר אף התמחה במשרד של ביל בראדלי, אז אחד משני נציגיה של ניו ג'רזי בסנאט של ארצות הברית. ב-1987 השלים באוניברסיטת קליפורניה בברקלי לימודי תואר ראשון במדע המדינה, וב-1991 היה למוסמך בפילוסופיה מקולג' סנט אנתוני של אוניברסיטת אוקספורד הנמצאת באוקספורד שבממלכה המאוחדת, שם למד על בסיס מלגת רודס.
מלינובסקי החל את נתיבתו המקצועית במגזר הממשלתי ב-1988 כעוזר מיוחד של הסנאטור דניאל פטריק מויניהאן ממדינת ניו יורק. אחרי תום לימודיו באוקספורד, מלינובסקי עבד במכון למדעי האדם שבווינה בירת אוסטריה, ובהמשך היה עוזר מחקר בקרן פורד ב-1993. בשנים 1994–1998 היה מלינובסקי כותב נאומים עבור מזכירי המדינה וורן כריסטופר ומדליין אולברייט וכן היה חבר בצוות תכנון מדיניות במחלקת המדינה של ארצות הברית. בין השנים 1998–2001, היה מלינובסקי מנהל בכיר במועצה לביטחון לאומי של ארצות הברית בבית הלבן, שם פיקח על ניסוח נאומי מדיניות החוץ של הנשיא ביל קלינטון ומאמצי התקשורת האסטרטגיים ברחבי העולם.
מ-2001 ועד 2003 היה מלינובסקי מנהל אזור וושינגטון די. סי. בארגון "משמר זכויות האדם". בתפקיד זה הוא דגל בסיום טכניקות עינויים ותפעול "אתרים שחורים" בהם עשתה שימוש ממשלת ארצות הברית במהלך המלחמה העולמית בטרור. מלינובסקי פעל למען דמוקרטיזציה במיאנמר ולמען סנקציות כלכליות על ההנהגה הבורמזית. הוא טען להכרה בזכויות נשים כתנאי מוקדם לכל שיחות שלום עם הטליבאן, ודחף להחלת אזור אסור לטיסה מעל שמי סוריה על רקע מלחמת האזרחים המתמשכת והעקובה מדם המתחוללת בה.
ביוגרפיה > עוזר מזכיר המדינה לענייני דמוקרטיה, זכויות אדם ועבודה

מלינובסקי החל להיתפש כמועמד אפשרי לתפקיד עוזר מזכיר המדינה לענייני דמוקרטיה, זכויות אדם ודמוקרטיה, אך רישומו כשדלן פעיל בזמן שהיה בארגון "משמר זכויות האדם" הצריך כתב ויתור מאת נשיא ארצות הברית. ב-8 ביולי 2013, במהלך תקופת הכהונה השנייה של הנשיא ברק אובמה, הועמד מלינובסקי לתפקיד זה. הוא העיד בפני ועדת החוץ של הסנאט של ארצות הברית ב-24 בספטמבר 2013, אך אישור מינויו נתקל בהתמהמהות בשל משחקי כוחות בין הרפובליקנים לדמוקרטיים בסנאט. רק כעבור 27 שבועות ו-3 ימים אושר לבסוף מינויו של מלינובסקי. ב-2 באפריל 2014 אישרה מליאת הסנאט את המינוי ובאותו היום נכנס לתפקידו. לטענת בעלת הטור ג'ניפר רובין מהעיתון "וושינגטון פוסט", מלינובסקי זכה לשבחים מצד מנהיגים משתי המפלגות במהלך 2014 בגין הגנתו על זכויות האדם ועל פועלו למען מיגור עינויים.
בעת שעבד במחלקת המדינה, מלינובסקי הוביל את המאמצים לסייע למיעוטים דתיים שנרדפו בידי המדינה האסלאמית בעיראק. הוא גם פיקח על המאמצים להטלת עיצומים על גורמים בקוריאה הצפונית בשל הפרות של זכויות אדם ולהגדיל את זרם המידע הלא מצונזר אל תוך המדינה המסוגרת. הוא הוביל את פעילות מחלקת המדינה להגן על קהילות הלהט"ב ברחבי העולם ופיקח על מינוי השליח המיוחד הראשון לענייני זכויות הקהילה הגאה. מלינובסקי תמך במאמצי האומות המאוחדות לחקור פשעי מלחמה אפשריים שבוצעו במהלך מלחמת האזרחים בסרי לנקה. הוא עבד גם על צמצום מספר הנפגעים האזרחיים כתוצאה מפעילות הכוחות המזוינים של ארצות הברית במזרח התיכון וסייע בהטלת סנקציות על פקידים רוסים בגין הפרות של זכויות אדם.
ביולי 2014 הוכרז מלינובסקי כאישיות בלתי רצויה על ידי ממשלת בחריין לאחר שנפגש עם חברי קבוצת אופוזיציה במהלך ביקור רשמי מתוכנן. משרד החוץ של בחריין טען כי פגישתו של מלינובסקי התערבה שלא כהלכה בענייני פנים של בחריין אך ציין כי האירוע לא ישפיע על יחסי ארצות הברית-בחריין. בתגובה, פרסמה מחלקת המדינה של ארצות הברית הודעה המביעה דאגה מצעדיה של הממשלה במנאמה ואילו מזכיר המדינה ג'ון קרי כינה את פעולות בחריין "פסולות" ומנוגדות לפרוטוקול הדיפלומטי. מלינובסקי שב למדינה בדצמבר אותה השנה עם עוזר מזכיר המדינה לענייני המזרח הקרוב.
לאחר סיום כהונתו במחלקת המדינה, חבר מלינובסקי לעוזריו של הנשיא לשעבר אובמה בשידול הקונגרס במאמץ למנוע מממשלו של הנשיא דונלד טראמפ להסיר את הסנקציות על רוסיה בעקבות פלישת רוסיה לחצי האי קרים. מלינובסקי מתח ביקורת על דונלד טראמפ על כך שיש לו "חיבה מגונה" לעריצים בעולם ועל שהנהיג "נטישה מוחלטת של מסורת אמריקאית בת עשרות שנים".
ביוגרפיה > בבית הנבחרים של ארצות הברית

ב-2 באוקטובר 2017 הודיע מלינובסקי על מועמדותו לבית הנבחרים של ארצות הברית לקראת הבחירות אמצע הכהונה ב-2018. הוא החליט להתמודד לקונגרס האמריקאי לאחר היבחרו של דונלד טראמפ לנשיאות בנובמבר 2016, מה שראה כאינדיקציה לכך שאמריקה נמצאת ב"צרה עמוקה". מלינובסקי נימק את התמודדותו לקונגרס בשל מאמצי ממשל טראמפ ”לבטל את חוק הגנת החולה וטיפול בר השגה ללא שום תחליף בר-קיימא. היה זה איסור הכניסה למוסלמים והתקפות על מהגרים וקריעת הבריתות וההתחייבויות הבינלאומיות. היה זה הריסת ההגנות על הסביבה, וסירוב הממשל להשקיע בהן תשתית.”
בין הגופים שהביעו בו את תמיכתם נכללים הוועדה הדמוקרטית במחוז האנטרדון והתאגדות העובדים "עובדי התקשורת של אמריקה" (Communications Workers of America). ב-5 ביוני 2018 ניצח בבחירות המקדימות שנערכו במפלגה הדמוקרטית את העובד הסוציאלי פיטר ג'ייקוב ועורך הדין גוטם ג'ויס ברוב של 66.8% מהקולות וזכה בכל המחוות בהם התמודד. בבחירות הכלליות ניצב בפני לאונרד לאנס, מועמד המפלגה הרפובליקנית, ונציג המחוז בבית הנבחרים מאז 2009. מלינובסקי מתח ביקורת על לאנס וטען כי הוא עובר ימינה כשהוא חושש מתנועת מסיבת התה ושמאלה כשהוא חושש מהנטיות המתונות של קהל בוחריו.
ב-6 בנובמבר גבר עליו מלינובסקי וקיבל 51.7% מהקולות. אמנם מלינובסקי ולאנס ניצחו כל אחד בשלוש ממחוזות ניו ג'רזי התחומים בתוך מחוז הקונגרס השביעי, אך לאנס הפסיד למלינובסקי בפער של כ-16,000 קולות. עם השבעתו לתפקיד בינואר 2019, נהיה מלינובסקי הדמוקרטי הראשון לייצג מחוז קונגרס זה מאז 1981. מלינובסקי היה הראשון מבין חברי המשלחת של ניו ג'רזי לקונגרס לקרוא לפתיחת הליך הדחה נגד הנשיא טראמפ. באותה תקופה הוא היה הדמוקרטי היחיד שייצג מחוז מתנדנד שתמך במשפט הדחה נגד הנשיא.
בבחירות 2022 ניצב בפני מועמד המפלגה הרפובליקנית תומאס קין ג'וניור, לו הפסיד ביום הבחירות. כהונתו של מלינובסקי בקונגרס תמה בראשית ינואר 2023.
הערות שוליים

↑  מאט ביג, Assistant Secretary of State for Democracy, Human Rights, and Labor: Who Is Tom Malinowski?, באתר .AllGov‏, 21 ביולי 2013 (באנגלית)
↑  ביוגרפיה רשמית, באתר מחלקת המדינה של ארצות הברית (באנגלית)
↑  AP‏, Rice says U.S. personnel avoid cruel practices, באתר USA Today‏, 7 בדצמבר 2005 (באנגלית)
↑  טום מלינובסקי, Letting Burma Back In, באתר Foreign Policy‏, 30 במרץ 2012 (באנגלית)
↑  טום מלינובסקי, How settling with the Taliban puts women at risk, באתר וושינגטון פוסט, 15 באוגוסט 2010 (באנגלית)
↑  לורה קורן, Highlights of the latest Clinton emails, באתר CNN‏, 13 בפברואר 2016 (באנגלית)
↑  משרד דובר הבית הלבן, President Obama Announces More Key Administration Posts, באתר הבית הלבן, 8 ביולי 2013 (באנגלית)
↑  דאגלס ארנסט, Obama’s human rights pick for State Dept. stalled in bureaucratic purgatory, באתר וושינגטון טיימס, 27 במרץ 2014 (באנגלית)
↑  Senate confirms State Dept. nominee, באתר וושינגטון בלייד, 9 באפריל 2014 (באנגלית)
↑  ג'ניפר רובין, Free Tom Malinowski, באתר וושינגטון פוסט, 21 בפברואר 2014 (באנגלית)
↑  עדותו של מלינובסקי בפני הסנאט, מסמך מאת תת-ועדת החוץ של הסנאט של ארצות הברית ליחסים בינלאומיים וארגונים, זכויות אדם, דמוקרטיה וענייני נשים גלובליים (באנגלית)
↑  אליזבת שים, U.S. compiling list of North Korea human rights violators, באתר UPI‏, 27 באפריל 2016 (באנגלית)
↑  דארישה באסטיאנס, U.S. to Support Sri Lanka Plan to Investigate War Crimes, באתר הניו יורק טיימס, 26 באוגוסט 2015 (באנגלית)
↑  Five Russians blacklisted for alleged human rights abuses, באתר וושינגטון פוסט, 9 בינואר 2017 (באנגלית)
↑  Bahrain expels top US diplomat after meeting with main opposition group, באתר Russia Today‏, 7 ביולי 2014 (באנגלית)
↑  US diplomat Tom Malinowski expelled from Bahrain, באתר BBC News‏, 7 ביולי 2014 (באנגלית)
↑  ההצהרה של ג'ון קרי, באתר מחלקת המדינה של ארצות הברית, 7 ביולי 2014 (באנגלית)
↑  מייקל גורדון, Expelled U.S. Official to Return to Bahrain, באתר הניו יורק טיימס, 3 בדצמבר 2014 (באנגלית)
↑  קן דילאניאן, Former Diplomats: Trump Team Sought to Lift Sanctions on Russia, באתר NBC News‏, 2 ביוני 2017 (באנגלית)
↑  בן קמיסר, Obama State Department official to run for House in NJ, באתר The Hill‏, 2 באוקטובר 2017 (באנגלית)
↑  Fired Up by Trump, Dozens of Former Obama Staffers Run for Office, באתר NBC News‏, 27 במאי 2018 (באנגלית)
↑  ג'ונתן סאלנט, This N.J. Republican is in big trouble because of Trump. Here's what he's doing about it, באתר NJ.com‏, 14 במאי 2018 (באנגלית)
↑  טום מורן, Malinowski, the first Jersey House member to favor impeachment hearings, explains why - Moran, באתר NJ.com‏, 29 במאי 2019 (באנגלית)
| --- | --- |
בקרת זהויות :  PLWABN: 9810640118305606  LCCN: no2013032412  SNAC: w6815v1b  US Congress: M001203  VIAF: 299386548   WorldCat (עם VIAF): 299386548 
דיוקנו הרשמי של מלינובסקי במחלקת המדינה, 2014
עוזר מזכיר המדינה מלינובסקי נואם לארח הצגת דו"ח זכויות האדם לשנת 2015 בידי מזכיר המדינה ג'ון קרי
יון ג'ונג-גיו

זהו שם קוריאני; שם המשפחה הוא .
יון ג'ונג-גיו (בקוריאנית: 윤종규; נולד ב-20 במרץ 1998 בפוהאנג שבקוריאה הדרומית) הוא כדורגלן דרום קוריאני המשחק בעמדת המגן הימני בקבוצת סיאול מליגת העל הדרום קוריאנית ובנבחרת קוריאה הדרומית.
קריירת מועדונים

יון משחק בקבוצה הבוגרת של סיאול מליגת העל הדרום קוריאנית החל משנת 2017. הוא הושאל למשך תקופה קצרה לגיונגנאם מליגת המשנה הדרום קוריאנית, במדיה ערך חמש הופעות ליגה.
קריירה בינלאומית

ב-17 בנובמבר 2020 ערך יון את הופעת הבכורה שלו בנבחרת קוריאה הדרומית, בניצחון 1–2 על נבחרת קטר במשחק ידידות.
נכלל בסגל נבחרת קוריאה הדרומית לטורניר מונדיאל 2022.
הערות שוליים

↑  선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
| נבחרת קוריאה הדרומית – מונדיאל 2022 |
| --- | --- | --- |
|  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו |  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו | קוריאה הדרומית |
טקס ההכתרה באימפריה המונגולית

ההכתרה של אוגדיי חאן ב-1229
האימפריה המונגולית הייתה האימפריה השנייה מבחינת גודל שטחה הכללי והראשונה מבחינת גודל שטח יבשתי רציף בתולדות האנושות. ההחלטות שקיבלו שליטיה השפיעו השפעה ישירה או עקיפה על רוב האנושות באותה עת. לאור זאת, מעניין לדעת כיצד התרחש בפועל העברת השלטון בין השליטים (החאנים) של האימפריה ואיך זה השתקף בעיני בני התקופה.
תיאור טקס ההכתרה אצל נוודים טורקיים בתקופה טרום-מונגולית

העדות הראשונה לטקס ההכתרה של שליטים נוודיים נמצאת במקור סיני אודות הקוק-טורקים:
"כאשר מעלים את השליט הבא לכס המלוכה, השרים הקרובים ביותר מושיבים אותו על חתיכת לבד ונושאים אותו לכיוון השמש תשע פעמים. בכל סיבוב, השרים משתחווים בפניו. בתום הסיבובים, מעלים אותו על סוס רכיבה, מחדקים את גרונו בבד משי, אחרי כן, משחררים את הקשר על הגרון ושואלים אותו מייד כמה שנים הוא יוכל לשלוט כחאן?".
יש עדויות גם לגבי הכתרתם של הסולטנים של הטורקים הסלג'וקים. סולטן נבחר בקורילטאי על ידי האצולה. לאחר בחירתו, הם היו מקיפים אותו וכורים את ברכיהם לפניו שלוש פעמים. לאחר מכן, היו מביאים לו גביעים מלאים בקומיס ודבש. ביום ההכתרה הם היו מרימים את הסולטן בזרועותיהם ומושיבים אותו על כס המלוכה. לאחר מכן, היו מפזרים עליו מטבעות של כסף וזהב.
הכתרתו של ג'ינגיס-חאן והקמתה של האימפריה המונגולית

הכתרת החאנים המונגוליים קשורה בקשר הדוק עם שאר המנגנונים השייכים לתרבות הפוליטית של האימפריה המונגולית. בראש ובראשונה, זה קשור עם אספות האצולה המונגולית (הקורילטאים) ועם הכללים והמנהגים של הירושה, כולל ירושת השלטון, אצל המונגולים באותה תקופה. הכלל הראשי מבחינה זו היה שהשלטון באימפריה היה יכול לעבור לידי צאצא גברי של ג'ינגיס-חאן בלבד.
האימפריה המונגולית התחילה קודם עם איחוד השבטים המונגוליים למעצמה אחת תחת הנהגתו של ג'ינגיס-חאן. בתום תהליך האיחוד ג'ינגיס-חאן, שנשא לפני כן את השם טמוג'ין, נבחר לשליט של המדינה החדשה בקורילטאי שנערך על גדותיה של נהר האונון ב-1206. אין המקורות מרבים בפרטים אודות האירוע, שעתידו להיות אירוע המפתח בתולדות האימפריה. הן ההיסטוריה הסודית של המונגולים והן רשיד אל-דין, שהם המקורות העיקריים אודות חייו של ג'ינגיס-חאן וראשיתה של האימפריה המונגולית, מציינים בקצרה שבקורילטאי ב-1206 טמוג'ין הועלה לכס המדינה החדשה כחאן וקיבל את התואר "ג'ינגיס-חאן", התואר בו נודע בכל העולם. ממרכיבי הטקס רק דגל לבן בעל 9 זנבות (של סוס), אשר הונף במקום האירוע, הוזכר במקורות אלו.
לאחר הכתרתו, ג'נגיס-חאן החל בכיבושים המפורסמים שלו בסין, מרכז אסיה ואיראן, אשר הובילו בסופו של דבר להקמת האימפריה המונגולית, שממדיה העצומים הוזכרו בהתחלה.